Na temelju članaka 40. i 41. Zakona o ustanovama („Narodne novine“ broj 76/93, 29/97, 47/99, 35/08, 127/19 i 151/22), članka 135. stavka 2. i 3. Zakona o zaštiti prirode („Narodne novine“ broj 80/13, 15/18, 14/19, 127/19 i 155/23), članka 6. stavaka 4. i 5. Odluke o osnivanju Javne ustanove za upravljanje prirodnim vrijednostima Grada Zagreba („Službeni glasnik Grada Zagreba“ broj 12/94, 23/03, 20/05, 3/14, 8/21, 13/22, 33/23 i 39/23-pročišćeni tekst) i članka 26. Statuta Javne ustanove za upravljanje prirodnim vrijednostima Grada Zagreba, Upravno vijeće Javne ustanove za upravljanje prirodnim vrijednostima Grada Zagreba, raspisuje

J A V N I   N A T J E Č A J

za izbor i imenovanje

- ravnatelja/ice - na mandatno razdoblje od četiri godine.

1. Uvjeti: 
a) završen prijediplomski/preddiplomski i diplomski sveučilišni studij ili integrirani prijediplomski/preddiplomski i diplomski sveučilišni studij ili stručni/specijalistički diplomski studij ili da ima visoku stručnu spremu koju je stekao/la sukladno prije važećim propisima o znanstvenoj djelatnosti i/ili visokom obrazovanju
b) najmanje pet godina radnog iskustva u struci
c) podnesena pravodobna vlastoručno potpisana prijava na natječaj koja sadrži pisanu izjavu da se kandidat prijavljuje na natječaj za ravnatelja/icu zajedno sa svim prilozima kojima se dokazuju natječajem propisani uvjeti. 

2. Prijavi treba priložiti:
a) životopis;
b)potvrdu o državljanstvu (osobna iskaznica, putovnica ili domovnica, odnosno elektronički zapis pribavljen putem sustava e-Građani);
c) dokaz o odgovarajućem stupnju obrazovanja u skladu s uvjetima iz javnog natječaja; 
d) dokaz o radnom iskustvu u struci (elektronički zapis o radnom stažu Hrvatskog zavoda  za mirovinsko osiguranje);
      e) uvjerenje pribavljeno od nadležnog suda ili sustavom e-Građani da se protiv kandidata ne vodi kazneni postupak koje ne smije biti starije od 15 dana od podnošenja prijave na natječaj;
f) vlastoručno potpisanu i ovjerenu od  javnog bilježnika izjavu da ne postoje zapreke za imenovanje u smislu članka 239. Zakona o trgovačkim društvima („Narodne novine“ broj 111/93., 34/99., 121/99., 52/00., 118/03., 107/07., 146/08., 137/09., 152/11. – službeni pročišćeni tekst, 111/12., 125/11., 68/13., 110/15., 40/19., 34/22., 114/22., 18/23., 130/23. i 136/24.) odnosno članka 39. stavka 2. Zakona o ustanovama („Narodne novine“ broj 76/93, 29/97, 47/99, 35/08, 127/19, 151/22);
g) program rada za mandatno razdoblje na koje se imenuje. 

Ravnatelj ne može biti osoba koja prema zakonu o trgovačkim društvima ne može biti članom uprave trgovačkog društva. 

3. Na natječaj se, pod ravnopravnim uvjetima, imaju pravo prijaviti osobe oba spola (članak 13. Zakona o ravnopravnosti spolova "Narodne novine" broj 82/08 i 69/17), a izrazi koji se koriste u ovom natječaju za osobe u muškom rodu upotrijebljeni su neutralno i odnose se na muške i ženske osobe.

4. Javni natječaj se objavljuje na mrežnim stranicama Ustanove www.prirodazagreb.hr i u Narodnim novinama.
 
            5. Kandidat koji ostvaruje pravo prednosti pri zapošljavanju prema posebnim propisima dužan je u prijavi na javni natječaj pozvati se na to pravo i ima prednost u odnosu na ostale kandidate samo pod jednakim uvjetima. 

Da bi ostvario pravo prednosti pri zapošljavanju, kandidat koji ispunjava uvjete za ostvarivanje toga prava, dužan je uz prijavu na javni natječaj priložiti sve dokaze o ispunjavanju uvjeta iz natječaja, kao i rješenje, odnosno potvrdu o priznatom statusu, te dokaz iz kojeg je vidljivo na koji način je prestao radni odnos kod posljednjeg poslodavca (ugovor, rješenje, odluka i sl.).

Temeljem članka 103. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19, 84/21 i 156/23) i članka 49. Zakona o civilnim stradalnicima iz Domovinskog rata („Narodne novine“ broj 84/21 i 13/26), kandidati koji se pozivaju na pravo prednosti dužni su dostaviti sve dokaze iz citiranih odredbi Zakona. Dokazi potrebni za ostvarivanje prava prednosti pri zapošljavanju objavljeni su na mrežnim stranicama Ministarstva hrvatskih branitelja Republike Hrvatske https://branitelji.gov.hr/zaposljavanje-843/843. 
 
Kandidat koji se, sukladno članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18 i 32/20), poziva na pravo prednosti prilikom zapošljavanja, dužan je uz prijavu na natječaj, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

6. Odabrani kandidat dužan je po konačnosti rješenja o imenovanju, prije stupanja na dužnost, pružiti na uvid i provjeru izvornike dokumenata koji će mu nakon toga biti vraćeni.

7. Prijave s prilozima podnose se u zatvorenoj omotnici u roku od 15 dana od objave natječaja isključivo preporučenom pošiljkom na adresu: Javna ustanova za upravljanje prirodnim vrijednostima Grada Zagreba, Maksimirski perivoj 1, 10 000 Zagreb, s naznakom „Prijava na natječaj za izbor i imenovanje ravnatelja - NE OTVARAJ“.

8. Potpunom prijavom smatra se vlastoručno potpisana prijava koja sadrži sve podatke i priloge navedene u javnom natječaju. 

9. Nepotpune i nepravodobne prijave neće se razmatrati. 

10. Ponude/prijave kandidata koji ne ispunjavaju uvjete natječaja Upravno vijeće će odbaciti. 
  
11. Kandidati koji dostavljaju dokumentaciju na stranom jeziku dužni su uz istu dostaviti i ovjereni prijevod na hrvatski jezik po sudskom tumaču.
 
12. Ukoliko kandidat uz prijavu priloži dokumente u kojima osobni podaci nisu istovjetni, dužan je dostaviti i dokaz o njihovoj promjeni (presliku vjenčanog ili rodnog lista).

13. Popis kandidata koji ispunjavaju uvjete iz natječaja zajedno s vremenom i mjestom održavanja razgovora objaviti će se na mrežnim stranicama Ustanove www.prirodazagreb.hr.

14. S kandidatima koji su podnijeli potpunu i pravodobnu prijavu te ispunjavaju uvjete natječaja Upravno vijeće će održati razgovor u svrhu odabira kandidata. Za kandidate koji ne pristupe razgovoru smatrat će se da su odustali od prijave.  

15. O rezultatima natječaja kandidati će biti obaviješteni u roku od 45 dana od dana isteka roka za podnošenje prijava.

16. Osobni podaci zainteresiranih kandidata dostupni iz prijave, kao i osobni podaci dostupni iz priloga uz prijavu na natječaj, prikupljaju se i obrađuju isključivo za potrebe provedbe javnog natječaja. Prijavom na natječaj zainteresirani kandidati su izričito suglasni da se osobni podaci mogu prikupljati, koristiti i dalje obrađivati u svrhu provođenja natječaja sukladno važećim propisima. 

17. Ime, prezime te struka odabranog kandidata objavit će se na mrežnim stranicama Ustanove www.prirodazagreb.hr. 

18. Ustanova ima pravo poništiti natječaj.


Javna ustanova za upravljanje prirodnim 
                                                             vrijednostima Grada Zagreba 

